CELEX: 32009R1269
Language: sl
Date: 2009-12-21 00:00:00
Title: Uredba Komisije (EU) št. 1269/2009 z dne 21. decembra 2009 o spremembi Uredbe (ES) št. 243/2007 glede najnižje vsebnosti krmnega dodatka v krmi za prašiče za pitanje (Besedilo velja za EGP)

22.12.2009   
            
            
               SL
            
            
               Uradni list Evropske unije
            
            
               L 339/27
            
         
      UREDBA KOMISIJE (EU) št. 1269/2009
   z dne 21. decembra 2009
   o spremembi Uredbe (ES) št. 243/2007 glede najnižje vsebnosti krmnega dodatka v krmi za prašiče za pitanje
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
   ob upoštevanju naslednjega:
   
               (1)
            
            
               Z Uredbo Komisije (ES) št. 243/2007 (2) se je encimski pripravek 3-fitaze, ki jo proizvaja Aspergillus niger (CBS 101.672), za deset let dovolil kot krmni dodatek, ki spada v kategorijo zootehničnih dodatkov, za odstavljene pujske, prašiče za pitanje in piščance za pitanje.
            
         
               (2)
            
            
               V skladu s členom 13(3) Uredbe (ES) št. 1831/2003 je BASF SE, imetnik dovoljenja za navedeni encimski pripravek, predložil zahtevek za spremembo pogojev dovoljenja za prašiče za pitanje z znižanjem najnižje vsebnosti dodatka v krmi. Navedenemu zahtevku so bili priloženi ustrezni podatki, ki podpirajo zahtevo po spremembi.
            
         
               (3)
            
            
               Agencija je v mnenju z dne 7. julija 2009 navedla, da je dovolj dokazov v podporo učinkovitosti encimskega pripravka 3-fitaze, ki jo proizvaja Aspergillus niger (CBS 101.672), za prašiče za pitanje pri spodnji najnižji vsebnosti 100 FTU na kilogram popolne krmne mešanice (3).
            
         
               (4)
            
            
               Uredbo (ES) št. 243/2007 je zato treba ustrezno spremeniti.
            
         
               (5)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   V Prilogi k Uredbi (ES) št. 243/2007 se v sedmem stolpcu, najmanjša vsebnost, besede „280 FTU“ nadomestijo s „100 FTU (4)“.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 21. decembra 2009
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  UL L 268, 18.10.2003, str. 29.
   
      (2)  UL L 73, 13.3.2007, str. 4.
   
      (3)  The EFSA Journal (2009) 1184, str. 1.
   
      (4)  1 FTU je količina encima, ki sprosti 1 mikromol anorganskega fosfata iz natrijevega fitata na minuto pri pH 5,5 in 37 °C.